ตอนแรกผมมีอาการคันที่ริมฝีปาก จากนั่นมันก็เป็นแผล พอแผลหาย ริมฝีปากก็เริ่มดำ ตอนนี้ผิวหนังใต้ริมฝีปากก็ดำไปด้วย ดำรอบทั้งปากเลย พอมีวิธีรักษาไหมคับ
สวัสดีค่ะ อาการคันที่ริมฝีปากหลังจากนั้นเกิดแผลดังกล่าวมานั้น อาจจะเกิดจาก มีเริมมักเป็นตุ่มน้ำใสบนพื้นแดง พอตุ่มแตกแล้วอาจมีอาการเจ็บแสบได้ หรือเป็นจากผื่นแพ้สัมผัสจากการสัมผัสสารที่แพ้เช่นผลิตภัณฑ์บำรุงผิวใดๆที่ใช้บริเวณริมฝีปาก พอหายจากการอักเสบ อาจมีรอยดำตามมาได้ หรือเป็นจากการเลียปากมากเกินไป ทำให้มีริมฝีปากอักเสบได้เช่นกันเบื้องต้นไม่ไปแกะเกาบริเวณที่เป็น ถ้ายังมีแผล ใช้น้ำเกลือทางการแพทย์ชุบเช็ดทำความสะอาดได้ หลีกเลี่ยงการใช้ผลิตภัณฑ์ใดๆที่ไม่แน่ใจรอบๆริมฝีปากไปก่อนควรไปพบแพทย์ถ้ารอยดำดังกล่าวไม่จางลง คือถ้าเป็นรอยดำหลังการอักเสบ มักไม่เจ็บปวด และจางไปได้เอง หรือถ้าแผลกลับมาเป็นซ้ำ ก็ควรไปพบแพทย์เพื่อตรวจดูให้แน่ชัดต่อไป